སྐུ་ཕྲེང་གསུམ་པ་རྗེ་བཙུམ་འཇམ་དབྱངས་འཇིགས་མེད་ཐུབ་བསྟན་ཆོས་འབྱོར་རྒྱ་མཚོ་མཆོག་ནི།མདོ་སྨད་བྱང་རྒྱུད་ཀྱི་སྒོ་མེ་གཡས་རུ་བྱ་བར།རབ་བྱུང་བཅོ་ལྔའི་ས་ལུག་སྟེ་སྤྱི་ལོ༼༽ལོར་ཡབ་སྐལ་བཟང་འབུམ་དང་ཡུམ་དུང་མཚོ་སྐྱིད་གཉིས་ཀྱི་སྲས་སུ་སྐུ་འཁྲུངས།དགུང་ལོ་བཞིའི་སྟེང་གོང་ས་བཅུ་གསུམ་པ་མཆོག་གིས་ཡོངས་འཛིན་ཕུར་ལྕོག་རིན་པོ་ཆེའི་ཡོངས་འཛིན་གྱི་ཡང་སྲིད་འཁྲུལ་མེད་དུ་ངོས་འཛིན་གནང་།དགུང་ལོ་བདུན་བཞེས་པའི་ཧོར་ཟླ་གཉིས་པའི་ཚེས་བཅུ་གཅིག་ལ་སེར་སྦྲེངས་ཀྱི་བསུ་བ་དང་བཅས་གདན་ས་འདིར་ཞབས་སོར་བཀོད་དེ་ཁྲི་འདོན་གྱི་ཡོ་ལང་རྒྱ་ཆེན་སྤེལ།ལོ་དེའི་ནང་དུ་འདུལ་འཛིན་པ་རྗེ་ཁ་ཀྱཱ་པ་འཇམ་དབྱངས་དཔལ་ལྡན་གྱི་མདུན་ནས་རབ་ཏུ་བྱུང་།དགུང་ལོ་བཅུ་གཉིས་སྟེང་དབུས་སུ་ཕེབས་ཏེ་སེར་བྱེས་གྲྭ་ཚང་གི་ཆོས་སྒོར་ཞུགས།ཡོངས་ཀྱི་དགེ་བའི་བཤེས་གཉེན་ཆེན་པོ་རྗེ་གཙང་པ་ལྷུན་འགྲུབ་ཐབས་མཁས་རིན་པོ་ཆེ་བསམ་སྦྱོར་གཉིས་ཀྱིས་ཚུལ་བཞིན་བསྟེན་ཏེ།ཕྱིས་སུ་ལྷ་ལྡན་སྨོན་ལམ་ཆེན་མོར་ལྷ་རམས་པའི་དམ་བཅའ་བཞགཁོང་ཉིད་དབུས་སུ་ཡུན་རིང་བཞུགས་རྒྱུའི་འཕྲོ་བཞེས་ཡོད་ནའང་འདིའི་ཕྱོགས་ནས་གདན་འདྲེན་པ་རིམ་པར་བཏང་བས་ལྷ་རམས་པའི་དམ་བཅའ་མཇུག་གྲུབ་པ་དང་ཕྱིར་མདོ་སྨད་ཆབ་ཆའི་ཕྱོགས་སུ་ཆིབས་བསྒྱུར་གནང་།མདོ་སྨད་ཆབ་ཆ་དགོན་གསར་བཀྲ་ཤིས་ཐེག་མཆོག་གླིང་གི་དགེ་འདུན་བཞི་བརྒྱར་ཉེ་བར་དབང་ལུང་ཁྲིད་གསུམ་གྱི་ཆོས་ཀྱི་བདུད་རྩི་བླ་མེད་བསྩལ།དགུང་ལོ་ཉེར་ལྔ་སྤྱི་ལོ༼༽ལོའི་ཧོར་ཟླ་གཉིས་པར་བྱ་ཁྱུང་དུ་ཕེབས་ཏེ་བཀའ་པོད་ལྔའི་གྲྭ་སྐོར་མཛད།དགུང་ལོ་ཉེར་དྲུག་སྤྱི་ལོ༼༽ལོའི་ཧོར་ཟླ་དྲུག་པར་སྐྱབས་རྗེ་བདེ་ཡངས་རིན་པོ་ཆེ་སོགས་ཀྱིས་གདན་ཞུ་ལྟར་བྱ་ཁྱུང་དུ་ཕེབས་ཏེ་མགོན་ཁང་དུ་སྲུང་མར་ཐུགས་གཏད་ཀྱིས་འཕྲིན་བཅོལ་མཛད་པས་མགོན་པོ་ཀྵེ་ཊ་པ་ལའི་སྤྱན་ཆབ་བབས་པ་དང་སྤྱན་ཟུམ་པ་བཅས་དེར་ཡོད་ཀྱི་མི་རྣམས་ལ་མཐོང་སྣང་མི་འདྲ་བ་བྱུང་བ་སོགས་རྟགས་དང་མཚན་མ་བློ་ཡུལ་འགོངས་པ་ལྟ་བུ་བཞགམཐར་རབ་རྒྱལ་ལྕགས་བྱི་སྟེ་སྤྱི་ལོ༼༽ལོའི་ཧོར་ཟླ་བརྒྱད་པའི་ཚེས་བཅུ་བདུན་ཉིན་གནའ་མཁར་ཟི་ལིང་དུ་དགོངས་པ་རྫོགས་སོ།།